laion/Wikipedia-Exotic huggingface dataset:
יוסי, המרגל המתחרט

יוסי, המרגל המתחרט (בספרדית: Iosi, el espía arrepentido) היא סדרת טלוויזיה מבית פריים וידאו שהופקה בשיתוף פעולה בין אורוגוואי לארגנטינה. הסדרה מבוססת על הספר "יוסי, המרגל המתחרט: וידויו של שוטר פדרלי שחדר לקהילה היהודית" (Iosi, el espía arrepentido: la confesión del policía federal infiltrado en la comunidad judía) מאת מרים לוין והוראציו לוצקי, המגולל את סיפורו האמיתי של סוכן המשטרה הפדרלית הידוע רק בשם יוסי וריגל בארגונים היהודיים בארגנטינה בשנים 1986 עד 2000. הסדרה נוצרה על ידי דניאל בורמן עבור אמזון פריים וידאו. עלילת הסדרה מגוללת את סיפורו של מרגל מטעם המשטרה הפדרלית שנשלח לחדור לקהילה היהודית ולאסוף מודיעין שככל הנראה שימש לביצוע מתקפות הטרור על השגרירות הישראלית בבואנוס איירס ב-1992 ובניין AMIA ב-1994. בסדרה מככבים נטליה אוריירו, גוסטבו בסאני, אלחנדרו עבדה, קרלה קבדו, מינרווה קאסרו, חואן ליארדו, מרקו אנטוניו קאפוני, דניאל קוזניצקה ומתיאס מאייר. העונה הראשונה עלתה ב-29 באפריל 2022. צילומי העונה השנייה החלו במאי 2022 והיא עלתה לשידור ב-27 באוקטובר 2023. חוסה פרז הוא סוכן ביון צעיר במשטרה הפדרלית הארגנטינאית שהממונים עליו, בעיצומה של התקופה הדמוקרטית, משנת 1985 שולחים אותו לחדור לקהילה היהודית בארגנטינה לתקופה של שנים כיהודי בשם יוסי פרס, על מנת לאסוף מודיעין אודות תוכנית אנדיניה, אלא שמידע זה שימש בהמשך לביצוע מתקפות הטרור על השגרירות הישראלית ב-1992 ועל בניין הקהילה היהודית שנתיים לאחר מכן, בפיגועים שהביאו למותם של 107 איש. עם הזמן, יוסי מוצא עצמו נרדף על ידי שירותי הביון וממשלת ארגנטינה, בשל כוונתו לחשוף את מעורבות הממשל בפיגועים. נטליה אוריירו - קלאודיה, מפעילתו של יוסי במשטרה הפדרלית גוסטבו בסאני - חוסה פרז / יוסי אלחנדרו עבדה - שאול מנחם, נדבן יהודי קרלה קבדו - אלי מינרווה קאסרו - דפנה מנחם, בתו של שאול חואן ליארדו - אברהם גלוסברג, אביו המאמץ של יוסי מרקו אנטוניו קאפוני - לואיס גארידו דניאל קוזניצקה - אהרון, איש השגרירות הישראלית מתיאס מאייר - ויקטור קסלמן חוליאן אצקה פרז זינולה - חונאס / יונה איציק כהן - משה מורן רוזנבלט - רינה דיין בפברואר 2017 דווח שחברת ההפקות הארגנטינאית Oficina Burman של הבמאי דניאל בורמן תשתף פעולה עם חברת Mediapro מאורוגוואי להפקת כמה פרויקטים, כולל עיבוד לספר "יוסי, המרגל המתחרט: וידויו של שוטר פדרלי שחדר לקהילה היהודית", המספר כיצד מרגל מהמשטרה הפדרלית הארגנטינאית ריגל עבור הממשלה בתוך ארגוני הקהילה היהודית וחשף מידע חיוני עבור מי שיתכננו לאחר מכן את הפיגועים בשגרירות הישראלית ובבית הקהילה היהודית, שהיה הפיגוע החמור בהיסטוריה של ארגנטינה. בינואר 2020 דניאל בורמן וסבסטיאן בורנשטיין נשכרו כיוצרים לסדרה, שעונתה הראשונה כוללת 8 פרקים באורך שעה. הצילומים החלו במונטווידאו בינואר 2021 ונערכו במספר מיקומים בדרום המדינה, כמו לה פאס ולוס קריוס. צילומי העונה השנייה באורוגוואי יצאו לדרך במאי 2022. "יוסי, המרגל המתחרט", במסד הנתונים הקולנועיים IMDb (באנגלית) "יוסי, המרגל המתחרט", באתר Rotten Tomatoes (באנגלית) "יוסי, המרגל המתחרט", במסד הנתונים הקולנועיים KinoPoisk (ברוסית) איתמר אייכנר, נחשף "יוסי", המרגל נגד יהודי ארגנטינה בימי הטרור, באתר ynet, 16 בספטמבר 2014
קנדל בראון

קנדל תומאס בראון (באנגלית: Kendall Thomas Brown; נולד ב-11 במאי 2003) הוא כדורסלן אמריקאי המשחק בעמדות הסמול פורוורד והקלע באינדיאנה פייסרס. בראון גדל במינסוטה. הוא בחר לשחק בקבוצת הכדורסל של אוניברסיטת ביילור, ובהופעת הבכורה שלו בקבוצה קלע 13 נקודות. בתום העונה העמיד ממוצעים של 9.7 נקודות ו-4.9 ריבאונדים למשחק, והכריז על מועמדותו לדראפט 2022 ב-NBA. בדראפט נבחר בראון בבחירה ה-48 על ידי מינסוטה טימברוולבס, והועבר בטרייד לאינדיאנה פייסרס תמורת בחירת סיבוב שני ב-2026. הוא הצטרף לסגל הקבוצה לקראת ליגת הקיץ של ה-NBA, ובארבעה משחקים העמיד ממוצעים של 9.8 נקודות, 4 ריבאונדים ו-2.3 אסיסטים למשחק. לאחר הטורניר חתם על חוזה דו כיווני עם הפייסרס ועם פורט ויין מאד אנטס, שלוחתהּ של הפייסרס בליגת הפיתוח של ה-NBA. קנדל בראון, ברשת החברתית אקס (טוויטר) קנדל בראון, ברשת החברתית אינסטגרם פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA Dr Mitchell Palmer McDonald, Sons following in their dad’s footsteps, MSR News Online, ‏2016-08-24 (באנגלית אמריקאית) Jim Paulsen Star Tribune, Kendall Brown leaving East Ridge for prep school in Kansas, Star Tribune marcusfuller, Five-star homegrown hoops talent Kendall Brown on young athletes giving back: "We have to use the platform we have.", Star Tribune Kendall Brown had a 5-Star Season at Sunrise Christian, GopherIllustrated.com (באנגלית אמריקאית) 5-star player Brown of Kansas commits to Baylor, ESPN.com, ‏2020-07-20 (באנגלית) Jason Jordan, Elite 2021 Wing Kendall Brown Commits to Baylor, SI All-American (באנגלית) Big 12 Unveils 2021-22 Men’s Basketball Preseason Awards, big12sports.com (באנגלית) MBB Pair Pick up Big 12 Weekly Awards, Baylor University Athletics (באנגלית) The Athletic Staff, Baylor's Kendall Brown declares for NBA Draft, The Athletic (באנגלית) Timberwolves Acquire Future Pick and Cash Considerations from Indiana, www.nba.com (באנגלית) Denton Ramsey, Baylor’s Kendall Brown Making a Splash in NBA Summer League, Inside The Bears on Sports Illustrated: News, Analysis, and More (באנגלית)
יחסי מלטה–רומניה

יחסי מלטה–רומניה הם יחסי החוץ בין מלטה ורומניה. הקשרים הראשונים בין המסדר הריבוני הצבאי של מלטה לבין הרומנים מתוארכים למאה ה-13, כאשר באמצעות משלחת של אבירי מסדר סנט יוחנן, הזמין אותם בלה הרביעי, מלך הונגריה להתיישב בבאנאט. עוד נחשב כי בית החולים הראשון ברומניה נוסד על ידי אבירי יוחנן הקדוש באורדיאה, עוד לפני התיישבות בית החולים בסיביו שהקמתו מתועדת ב-1292. ב-7 ביוני 1968 כוננו מדינת מלטה המודרנית ורומניה יחסים דיפלומטיים. במהלך השנים נערכו כמה ביקורים של ראשי המדינות של מלטה ברומניה (1994, 2010) ושל רומניה במלטה (2004). נשיא רומניה קלאוס יוהאניס השתתף בפסגת האיחוד האירופי-אפריקה בוולטה בין התאריכים 11–12 בנובמבר 2015, ובמהלך דיון של מלטה כנשיאות מועצת האיחוד האירופי, במועצה האירופית הבלתי פורמלית בנושא הגירה מ-3 בפברואר 2017. ראש ממשלת מלטה ג'וזף מוסקט ביקר ברומניה במרץ 2017. במהלך 2016, שרי החוץ הרומניים והמלטזיים קיימו התייעצויות דו-צדדיות בבוקרשט (מרץ) ובוולטה (נובמבר). בשנת 2021, שווי הסחר הרומני-מלטי עמד על 80.12 מיליון אירו (עלייה של כ-138% בהשוואה ל-2020). היצוא הרומני למלטה עמד על 11.94 מיליון אירו, עלייה של כ-1% בהשוואה לערכי 2020, והיבוא ממלטה עמד על 68.18 מיליון אירו, עלייה של 212% בהשוואה לייבוא 2020. השקעות מלטזית ברומניה: על פי משרד מרשם הסחר הלאומי, ב-31 במרץ 2021 נרשמו ברומניה 249 חברות בעלות הון מלטי, עם הון מושקע כולל של 296.75 מיליון RON (משקל של 0.1% מסך ההשקעות הזרות הישירות). שיתוף הפעולה המגזרי מוגבל לתחומי עניין משותפים, הקיימים בהסכמים, הבנות, פרוטוקולים בין-ממשלתיים בתוקף: פרוטוקול שיתוף הפעולה בין משרדי החוץ, הקובע ארגון התייעצויות תקופתיות בנושאים פוליטיים, כלכליים, מדעיים, טכנולוגיים ותרבותיים. שיתוף פעולה (2010); הסכם בין ממשלת רומניה וממשלת הרפובליקה של מלטה בדבר שיתוף פעולה בתחום המאבק בפשע מאורגן, סחר בסמים לא חוקי ופשעים חמורים אחרים (נחתם ב-2007); הסכם בין ממשלת רומניה וממשלת הרפובליקה של מלטה למניעת כפל מס ומניעת התחמקות פיסקלית בנוגע למיסי הכנסה (נחתם ב-1995); הצהרה משותפת של משרד העבודה והצדק החברתי ברומניה ומשרד המשפחה, של זכויות ילדים וסולידריות חברתית ברפובליקה של מלטה (נחתם ב-2018). על פי הנתונים האחרונים שסופקו על ידי משרד רישום האוכלוסין של מלטה (בנובמבר 2016), נרשמו 1,312 אזרחים רומנים בעלי זכות מגורים חוקית במלטה. עם זאת, על פי הערכה עדכנית יותר של שגריר מלטה שאינו תושב ברומניה, חיים במלטה בין 2,500 ל-4,000 רומנים. הקהילה הרומנית משולבת היטב ומאורגנת סביב קהילה אורתודוקסית מקומית אחת בבירה ולטה. יש גם רק התאחדות רומנית אחת במלטה. מלטה מחזיקה ברומניה קונסוליית כבוד בבוקרשט. רומניה מיוצגת במלטה באמצעות שגרירותה ברומא, איטליה, ובנוסף מחזיקה קונסוליית כבוד בוולטה. מדיה וקבצים בנושא יחסי מלטה–רומניה בוויקישיתוף יחסי המסדר הריבוני הצבאי של מלטה–רומניה באתר שגרירות המסדר הריבוני הצבאי של מלטה ברומניה יחסי מלטה–רומניה באתר משרד החוץ הרומני
ראיין רולינס

ראיין אנתוני רולינס (באנגלית: Ryan Anthony Rollins; נולד ב-3 ביולי 2002) הוא כדורסלן אמריקאי המשחק בעמדת הקלע, בקבוצת מילווקי באקס מליגת ה-NBA. רולינס בחר לשחק עבור קבוצת הכדורסל של אוניברסיטת טולדו, ובעונתו הראשונה בקבוצה העמיד ממוצעים של 13.7 נקודות, 5.2 ריבאונדים ו-2.5 אסיסטים למשחק. ב-24 בנובמבר 2021 קלע שיא קריירה של 35 נקודות בניצחון 79–70 על קרוליינה קואסטל. בעונתו השנייה העמיד ממוצעים של 18.9 נקודות, שישה ריבאונדים ו-3.6 אסיסטים למשחק, ובתום העונה הכריז על מועמדותו לדראפט 2022 ב-NBA. בדראפט נבחר רולינס בבחירה ה-44 על ידי אטלנטה הוקס, והועבר בטרייד לגולדן סטייט ווריורס תמורת טייריס מרטין. ב-6 ביולי 2023 הועבר בטרייד לוושינגטון ויזארדס יחד עם ג'ורדן פול, פטריק בולדווין ג'וניור ובחירות דראפט עתידיות בתמורה לכריס פול. מדיה וקבצים בנושא ראיין רולינס בוויקישיתוף ראיין רולינס, ברשת החברתית אקס (טוויטר) ראיין רולינס, ברשת החברתית אינסטגרם פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA Derek Murray, 2022 NBA Draft Q&A: Toledo's Ryan Rollins is 'the guy you want', www.basketballnews.com, ‏2022-05-26 (בספרדית) A little R&R: Dakota hoops star Ryan Rollins signs with Toledo, Macomb Daily, ‏2019-11-18 (באנגלית אמריקאית) Jared Purcell | japurcell@mlive.com, Dakota’s Ryan Rollins more concerned with playoff run than Mr. Basketball, mlive, ‏2020-02-05 (באנגלית) UT's Rollins will keep name in NBA draft, The Blade (באנגלית) Toledo Rockets star Ryan Rollins looks to take the next step in his game, BVM Sports, ‏2021-12-13 (באנגלית אמריקאית) Simba French, Rockets wins inaugural ‘Nassau Championship’, The Nassau Guardian, ‏2021-11-26 (באנגלית אמריקאית) Toledo Claims Share of MAC Regular Season Title, getsomemaction.com (באנגלית) Warriors Acquire Draft Rights To Ryan Rollins From Atlanta Hawks, www.nba.com (באנגלית) Wizards acquire Poole, Baldwin Jr. and Rollins along with a First and Second Round Pick in trade with Warriors, NBA.com, 6 July 2023
אם עונינו רבו להגדיל

אם עונינו רבו להגדיל הוא פיוט סליחה שנכתב על ידי שלמה הבבלי. הפיוט נאמר בסליחות כמנהג אשכנז. ברוב המנהגים הוא נאמר ביום השני של הסליחות בחודש אלול, ובחלקם גם בתענית חמישי של בה"ב. הפיוט בנוי משבע מחרוזות, בנות ארבעה טורים כל אחת. כל טור פותח באות אחת על סדר הא-ב, ולאחר האות ת' מגיע טור המתחילה במילה "שלומו", הטור הבא מתחיל באות "ה", הטור הבא מתחיל במילה "קטן" ושני הטורים הבאים פותחים באותיות "יח". בכל מחרוזת, ארבעת הטורים חורזים. הפיוט שקול במשקל התיבות, ובכל טור בדיוק ארבע מילים. הפיוט פונה אל הקב"ה, ומבקש ממנו שאף אם עוונות עם ישראל גרמו לריחוק בינו ובין הקב"ה, דבר שגרם לישראל לרדת ממצבו הטוב, ולצאת לגלות, הקב"ה ירחם על עם ישראל. הפיוט מתאר את מצבו הקשה של ישראל בגלות, ומתפלל שהקב"ה יזכור את בריתו לאבות ובזכותם יגאל את עם ישראל. עזרא פליישר, פיוטי שלמה הבבלי, ירושלים תשל"ג, עמודים 299–301 דניאל גולדשמידט, סדר הסליחות כמנהג פולין, מוסד הרב קוק, ירושלים תשכ"ה, עמוד כט, באתר אוצר החכמה (צפייה חופשית – מותנית ברישום) עזרא פליישר קרא את האקרוסטיכון השמי כ"ש(למה) הק(טן) יח(י).
מפרצון נבסטינו

מפרצון נבסטינו או נבסטינו קוב או זליב נבסטינו (באנגלית: Nevestino Cove; בבולגרית: залив Невестино ) הוא מפרץ בחוף הצפוני של האי רוברט, באיי שטלנד הדרומיים, שבאנטארקטיקה. רוחב פתחו של המפרצון 1.55 קילומטרים, המפרצון נכנס אל תוך היבשת 1.5 קילומטרים. מפרצון נבסטינו ממוקם בין נקודת קתרינה לבין נקודת האמר. האירופאים הראשונים שהגיעו לאזור נקודת קתרינה, היו צידי כלבי ים, שהגיעו לאזור בתחילת המאה ה-19. אזור המפרצון מופה לראשונה על ידי סוקרים בולגרים בשנת 2009. המפרצון נקרא על שם שלושה יישובים בשם נבסטינו הממוקמם בדרום-מזרח, בדרום, ובמערב בולגריה. תצלום לוויין של אזור הנקודה, תוך סימון אתרים נוספים באזור באתר copernix
ויקראמדיטיה

האם התכוונתם ל... ויקראמדיטיה (מלך) – מלך אגדתי בהודו ויקראמדיטיה הראשון – מלך בהודו (655–680) ויקראמדיטיה השני – מלך בהודו (733–744) ויקראמדיטיה החמישי – מלך בהודו (1008–1015) ויקראמדיטיה השישי – מלך בהודו (1076–1126) ויקראמדיטיה החמישי – מלך בהודו (655–680) ויקראמדיטיה (נושאת מטוסים) – נושא מטוסים הודית
אל-חרירי (פירושונים)

האם התכוונתם ל... אישים: אל-חרירי – משורר ערבי רפיק אל-חרירי – ראש ממשלת לבנון סעד אל-חרירי – ראש ממשלת לבנון, בנו של רפיק אל-חרירי מקומות: נמל התעופה הבין-לאומי רפיק אל-חרירי – נמל התעופה של ביירות
העדות

העדוּת הוא סרט קולנוע ישראלי שעלה לאקרנים בשנת 2018 בבימויו של עמיחי גרינברג, עם אורי פפר, רבקה גור וחגית דסברג בתפקידים הראשיים. התסריט נכתב על ידי עמיחי גרינברג בהשראת "טבח רכניץ" בו נרצחו 200 עובדי כפייה יהודים על ידי אזרחים אוסטרים בשלהי מלחמת העולם השנייה. העיירה רכניץ הוחלפה בסרט בעיירה פיקטיבית בשם לנסדורף. הסרט זכה במקום ראשון בפסטיבל הסרטים בחיפה ובפסטיבל הסרטים היהודיים באטלנטה והיה מועמד לסרט הטוב ביותר בפסטיבל הסרטים של ונציה. עמיחי גרינברג זכה בפרס על התסריט הטוב ביותר בפסטיבל הקולנוע הבינלאומי בבייג'ינג. יואל הלברשטאם (אורי פפר) הוא היסטוריון בכיר במכון לחקר השואה בירושלים. הוא חוקר זמן רב ומנהל מאבק משפטי נגד שלטונות אוסטריה בעניין טבח של 200 עובדי כפייה יהודים שהיו במחנה ליד לנסדורף בליל ה-24/25 במרץ 1945. תושבי לנסדורף רוצים לבנות על שטח שלפי חשדו נמצא שם קבר אחים של הנרצחים. הוא אינו יכול להוכיח בוודאות את מקום הקבר והשלטונות לא מכירים ברצח 200 היהודים. הם מקציבים לו זמן למציאת העדויות. יואל מרואיין לטלוויזיה הגרמנית ועניינו מתפרסם ומלחיץ את האוסטרים שרוצים להגיע לפשרה. יואל מנהל את המאבק עם האוסטרים בגיבויה של מנהלת המכון, רינה (חגית דסברג) ובעזרת עוזר המחקר שלו מיקי (אורי יניב). הוא גרוש וגר עם אמו הקשישה פאניה (רבקה גור). בנו יונתן (דוד אדרי) גר עם אמו ויואל מכין אותו לקריאת ההפטרה בבר מצווה שלו. במעקב אחרי עדויות ניצולים הוא נתקל בעדות חסויה של אישה שהוא מזהה כאימו, פאניה הלברשטאם. הוא מגיע לביתה של ניצולת השואה שושנה וינשטיין (מרים גבריאלי) שמסרה פעם עדות על פאניה ומסתבר לו שפאניה הלבררשטאם מתה בזרועותיה בגטו קרקוב. הוא מקבל אישור מרינה לפתוח את התיק החסוי ומסתבר לו שפאניה אמו היא בעצם גויה בשם סטפה באג'ק ש"נישאה" לאביו במחנה ההשמדה וניצלה ברגע האחרון מתאי הגזים. ממצא זה הורס את עולמו. הוא מפנה שאלה בנושא זה לרב (יצחק חזקיה) שעונה לו כי החיים חזקים מהכל ואין לפרסם זאת. יואל מגלה זאת לאחותו החרדית מרים (אורנה רוטברג) ואומר לה כי הם צריכים להתגייר אבל היא פוקדת עליו לשמור את העניין בסוד כדי לא לגרום נזק לילדיה ונכדיה הרבים. יואל מסיר את זקנו ופיאותיו ואת הכיפה מראשו. הוא מגלה לאימו כי הוא יודע על סודה וכשהיא מתה, נערכת לה לווייה לפי כל חוקי היהדות. האוסטרים מציעים פשרה - בניית מוזיאון לזכר עשרת הנרצחים שנמצאו במקום. יואל מסרב וממשיך לחקור. הוא מוצא את העד יהושע רוטנברג (שמואל עצמון) שהיה עובד כפייה בלנסדורף ומביא לו סידור ישן שבין דפיו נמצאים שמות 200 האסירים שנרצחו. בעזרת בת של ניצול שואה (אירית ברק) הוא מגיע לעד נוסף שמתאר לו את מקום קבר האחים ביחס לכנסייה הנמצאת שם. מתחילות החפירות אך לא נמצא דבר. יואל מגלה שהכנסייה נהרסה בהפצצה והוקמה כנסייה חדשה לא באותו המקום. הוא מתחיל לחפור שוב ביחס לכנסייה הישנה ובסוף רואים אותו ליד הדחפור והוא צועק שמצא משהו... "העדות", במסד הנתונים הקולנועיים IMDb (באנגלית) "העדות", באתר ספר הקולנוע הישראלי "העדות", באתר אידיבי "העדות", במסד הנתונים הקולנועיים KinoPoisk (ברוסית) העדות, במיזם "אישים" לתיעוד היצירה הישראלית קדימון להעדות, באתר יוטיוב העדות, בספר הקולנוע הישראלי העדות, באתר קרן הקולנוע הישראלי על הסרט העדות, באתר קרן הקולנוע הישראלי עמיחי גרינברג מספר על העדות בתוכנית חי בסרט, באתר יוטיוב ּּ
יחסי קפריסין–רומניה

יחסי קפריסין–רומניה הם יחסי החוץ בין קפריסין ורומניה. שתי המדינות כוננו יחסים דיפלומטיים בשנת 1960. רמת היחסים הקיימת בין שתי המדינות מתוארת כידידותית ומבוססת ומתחזקת על ידי שיתוף הפעולה שלהן בתוך האיחוד האירופי. קפריסין היא המשקיעה הזרה הרביעית בגודלה ברומניה. היחסים הדיפלומטיים התפתחו באמצעות שלל הסכמים דו-צדדיים מסדירים כיום את מצב היחסים ושיתוף הפעולה הקיים בין קפריסין ורומניה. קיומן של מספר רב של קהילות רומניות בקפריסין, הממשיכות לצמוח, קובע את ההתפתחות היציבה והחיובית של יחסי קפריסין-רומניה. קשרי הידידות בין שני העמים נרקמו במשך מאות שנים של אינטראקציה ביניהם. כשותפות באיחוד האירופי, לקפריסין ולרומניה יש אינטרסים משותפים וחולקים חזון משותף. זו הסיבה שקפריסין תמכה מאוד בהצטרפות רומניה לאיחוד האירופי, ותומכת כיום בהצטרפות רומניה לאזור שנגן. קפריסין מחזיקה ברומניה שגרירות בבוקרשט. רומניה מחזיקה בקפריסין שגרירות בניקוסיה. יחסי קפריסין–רומניה באתר שגרירות קפריסין ברומניה יצירת קשר באתר שגרירות רומניה בקפריסין
יחידת הקסדות הכחולות

יחידת הקסדות הכחולות היא יחידת מתנדבים שנועדה לתת מענה בשעת חירום לאתרים ולנכסי מורשת תרבות בישראל בזמן רעידות אדמה, אסונות טבע ואסונות אחרים, כחלק מהיערכות מדינת ישראל לרעידות אדמה בהקשר של אתרי ונכסי מורשת תרבות. היחידה מיועדת לביצוע פעולות שימור והצלה בנכסי מורשת תרבותית בישראל בחירום. היחידה הוקמה כשיתוף פעולה בין ועדת ההיגוי להיערכות לרעידות אדמה, משרד התרבות, רשות הטבע והגנים, רשות העתיקות, המועצה לשימור אתרי מורשת, איקומוס ישראל ומשמרי המורשת הבנויה בישראל. ייחודה של היחידה הוא בהיותה מורכבת ממשמרי המורשת הבנויה בישראל המוכרים בשימור נכסי מורשת תרבות לסוגיהם. יחידת הקסדות הכחולות הוקמה כחלק מהיערכות מדינת ישראל לאירועי רעידות אדמה שהחל בעקבות סדנה של אונסק"ו בנושא היערכות לסיכונים בנכסי מורשת תרבות. רעיון הקמת היחידה התגבש במסגרת פרויקט פרומידה (PROMEDHE), של תוכנית HORIZON 2020 בהובלת ההגנה האזרחית האיטלקית (אנ') (La Protezione Civile). בשנת 2016 הוקם בישראל פורום פרומידה שכולל את מרבית הארגונים והגופים שעוסקים ואמונים על הגנה על נכסי המורשת התרבותית והמוזיאונים המרכזיים. כנס היסוד של הקמת היחידה התקיים ב-14 בדצמבר 2022 במקווה ישראל. היחידה הוקמה מתוך הבנה שבשעת חירום המשאבים הלאומיים לא יאפשרו טיפול בשלב הראשון באתרי ונכסי מורשת תרבותית. אנשי יחידת הקסדות הכחולות עוברים הכשרות מקצועיות ומיועדים לערוך תרגילים שנתיים על מנת לשמור על מקצועיותה ויכולותיה. היחידה מתנהלת החל משנת 2024 כיחידת מתנדבים בתוך רשות הטבע והגנים. מטרתה של היחידה במצבי חירום ובפרט רעידת אדמה היא הצלת חיים בשלב המיידי, ובשלבים מאוחרים יותר לטפל בצורה ראויה בנכסי המורשת התרבותית, הטיפול כולל חיזוקים ותמיכות במבנים עתיקים ואתרים ארכאולוגיים, ובהמשך פינוי של ממצאים על פי מתודולוגיות של טיפול ראוי בנכסי מורשת (תיעוד, שימור ראשוני, אריזה ופינוי מותאמים). אנשי היחידה הם משמרי המורשת הבנויה המוכרים בישראל. היחידה החלה את הכשרתה בשנת 2023 ובשלב הראשון היא מנתה כ-30 איש. ההכשרה כוללת קורס סע"ר מטעם פיקוד העורף; קורס פינוי ממצאים לאחר אסון על ידי אנשי פורום פרומידה וקורס ייצוב ותמיכות למבנים. בעקבות אירועי 7 באוקטובר 2023, היחידה עובדת החל מדצמבר בשיתוף פעולה בפרויקט של ארץ חפץ ויד בין צבי, בתיעוד ואיסוף חפצי טראומה ביישובי מערב הנגב. משמר המורשת הבנויה יחידת הקסדות הכחולות יצאה לדרך מי יציל את אתרי המורשת - כתבה על אימון הקסדות הכחולות ראשונה מסוגה בעולם - יחידת הקסדות הכחולות להצלת נכסי מורשת תרבות בזמן אסון היערכות מדינת ישראל לרעידות אדמה באתרי ונכסי מורשת תרבות יחידת 'הקסדות הכחולות' - רשות הטבע והגנים, באתר רשות הטבע והגנים, ‏15 בדצמבר 2022 אמיר יהב, היערכות לרעידות אדמה, באתר gov.il יצחק גולדמן, ראשונה מסוגה בעולם: יחידת 'הקסדות הכחולות' יוצאת לדרך, באתר חדשות מבזק לייב, ‏12 בדצמבר 2022 מיזם מיוחד: יחידת 'הקסדות הכחולות' יצאה לדרך - רדיו קול חי, באתר רדיו קול חי, ‏17 בדצמבר 2022 UNESCO World Heritage Centre, 2nd International Workshop on Disaster Risk Reduction to Cultural Heritage, UNESCO World Heritage Centre (באנגלית) Promedhe, ‏2017-08-31 (באנגלית אמריקאית) איתן רום, מי יציל את אתרי המורשת הכירו את יחידת הקסדות כחולות שתרגלה מקרה בכפר הנוער עיינות, באתר נס ציונה נט יפעת תקשורת, הקסדות הכחולות יצאו לדרך, באתר פייסבוק משמרי המורשת הבנויה, ‏3/4/2023 Under expert eyes, objects retrieved from rubble help document October 7's horrors | The Times of Israel, The Times of Israel, ‏7 בינואר 2024
יחסי אנדורה–רומניה

יחסי אנדורה–רומניה הם יחסי החוץ בין אנדורה ורומניה. שתי המדינות כוננו יחסים דיפלומטיים ב-6 ביוני 1996. רומניה היא חלק מהאיחוד האירופי, בעוד אנדורה אינה חברה מלאה באיחוד האירופי, אך נהנית מקשרים מיוחדים עמו. הדגלים הלאומיים של שתי המדינות דומים מאוד ומוצבים באותו סדר, אך להבדיל מדגל רומניה, לדגל אנדורה יש סמל במרכז הדגל. גם היחס בין הרוחב ובין הגובה שונה, בדגל רומניה היחס הוא 2:3, בעוד בדגל אנדורה היחס הוא 7:10. אנדורה מוסמכת לרומניה ממשרד החוץ שלה באנדורה לה ולה. רומניה מיוצגת באנדורה באמצעות שגרירותה בפריז, צרפת. מדיה וקבצים בנושא יחסי אנדורה–רומניה בוויקישיתוף יחסים דיפלומטיים של רומניה באתר משרד החוץ הרומני ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
יחסי ליכטנשטיין–רומניה

יחסי ליכטנשטיין–רומניה הם יחסי החוץ בין ליכטנשטיין ורומניה. שתי המדינות כוננו יחסים דיפלומטיים ב-12 בדצמבר 1997. רומניה מיוצגת בליכטנשטיין באמצעות שגרירותה בברן, שווייץ, ובנוסף מחזיקה קונסוליית כבוד בואדוז. ליכטנשטיין לא מחזיקה משרד דיפלומטי ברומניה. הנציגות הדיפלומטית של ליכטנשטיין ברומניה מטופלת על ידי שגרירות שווייץ בבוקרשט. בנוגע לעניינים אירופיים, הנציגות הדיפלומטית של ליכטנשטיין ברומניה מטופלת על ידי משלחת ליכטנשטיין לאיחוד האירופי בבריסל, בלגיה. מדיה וקבצים בנושא יחסי ליכטנשטיין–רומניה בוויקישיתוף יחסים דיפלומטיים של רומניה באתר משרד החוץ הרומני ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
יחסי איחוד האמירויות הערביות – רומניה

יחסי איחוד האמירויות הערביות–רומניה הם יחסי החוץ בין איחוד האמירויות הערביות ורומניה. רומניה פתחה את המשרד המסחרי שלה בדובאי ב-1974, וב-1 באוגוסט 1989 כוננו שתי המדינות יחסים דיפלומטיים רשמיים. רומניה פתחה שגרירות באבו דאבי ביוני 1990 וקונסוליה כללית בדובאי בינואר 1992. איחוד האמירויות פתחה שגרירות בבוקרשט בדצמבר 2004. בשנת 2020, רומניה ייצאה בשווי 293 מיליון דולר לאיחוד האמירויות הערביות. המוצרים העיקריים שיוצאו מרומניה לאיחוד האמירויות הערביות היו מדי שירות (32.3 מיליון דולר), גידולי מספוא (27 מיליון דולר) ועץ מנוסר (23 מיליון דולר). במהלך 25 השנים האחרונות גדל הייצוא של רומניה לאיחוד האמירויות הערביות בשיעור שנתי של 10%, מ-26.8 מיליון דולר ב-1995 ל-293 מיליון דולר ב-2020. באותה שנה, איחוד האמירויות הערביות ייצאו בשווי 50.6 מיליון דולר לרומניה. המוצרים העיקריים שיוצאו מאיחוד האמירויות הערביות לרומניה היו פחמימנים אציקליים ( 9.34 מיליון דולר), מכונות פיזור נוזלים (5.35 מיליון דולר) וצינורות ברזל (4.32 מיליון דולר). במהלך 25 השנים האחרונות גדל הייצוא של איחוד האמירויות הערביות לרומניה בשיעור שנתי של 6.09%, מ-11.5 מיליון דולר ב-1995 ל-50.6 מיליון דולר ב-2020. רומניה מחזיקה באיחוד האמירויות הערביות שגרירות באבו דאבי וקונסוליה כללית בדובאי. איחוד האמירויות הערביות מחזיקה ברומניה שגרירות בבוקרשט. מדיה וקבצים בנושא יחסי איחוד האמירויות הערביות – רומניה בוויקישיתוף יחסים דיפלומטיים של רומניה באתר משרד החוץ הרומני יחסי סחר איחוד האמירויות הערביות–רומניה באתר oec
נדב נחמני

נדב נחמני (נולד ב-24 במרץ 1985), הוא אנימטור, מאייר, קומיקסאי ומנחה סדנאות. נדב נולד וגדל בטבריה, בוגר בצלאל במחלקת אומנויות המסך בהתמחות אנימציה קלאסית. לאחר סיום לימודיו החל לעבוד כאנימטור עצמאי וליצור בעיקר סרטונים קצרים וקליפים למוזיקאים. לאחר שנים של עבודה כמאייר החל ליצור קומיקס יומי בפייסבוק ובאינסטגרם שמבוסס על חייו האישיים. בקומיקס מככבת דמות פשוטה בגוון כחול המכונה "האיש הכחול". הקומיקס זכה לפופולריות רבה וגם חשף דמויות נוספות כמו "איש הסופגנייה" - גיבור על עשוי מסופגנייה שמציל את חג החנוכה, "עמוס הענן" - ענן שמתקשה בהורדת גשם ו"גיורא" - דמות בצבע ירוק שמדבר עם אלוהים במדבר. ב-2012 יצר את סרט האנימציה הקצר לחנוכה "Samurai Jew: The Eighth Night" ב-2014 יצר את סרט האנימציה הקצר "Samson: The Final Judge" ב-2016 יצר את קליפ האנימציה "קול פעמונים" לשיר של ישי ריבו. ב-2020 יצר סדרת סרטונים קצרים בהשראת סטנדאפ של הקומיקאי שחר חסון בתקופת הקורונה החל להעביר סדנאות רבות בתחום האיור והקומיקס וסדנת קומיקס שבועית במסגרת אירועי בית. במסגרת הוצאת קוראים הוא אייר מספר ספרים של שלום ברכה. ב-2022 הוציא דרך הוצאת כנרת את ספרו הראשון "הילד הכחול". ספר המספר על תקופת ילדותו של "האיש הכחול", שזהו למעשה סיפור ילדותו של נדב עצמו. ב-2023 יצא הספר השני בסדרה - "הילד הכחול והסוס המעופף". במקביל לעבודתו כאנימטור ויוצר קומיקס נדב גם אייר ספרים שונים לילדים ומבוגרים, ביניהם: סדרת "כראמל הקומיקס" מאת מאירה ברנע גולדברג, "עצות מעולות לתלמידי בית ספר" מאת אריאל כהאן, "חושב בקול" ו"במחשבה שנייה" של אמיר מויאל. "ילדה רגילה קצת אחרת" של עדי קריף נבון, "ללכת על כל החופה" של אור אלון ועוד. ב-2022 זכה במדליית ארד בתחרות לקריקטורה הומוריסטית ע"ש פרידל שטרן, שמאורגנת על ידי המדיטק והמוזיאון הישראלי לקריקטורה ולקומיקס. ב-2012 סיים במקום רביעי בתחרות אגדה אמיצה של דיסני-פיקסאר והמכללה הישראלית לאנימציה, עבור היצירה Little Red Monster מדיה וקבצים בנושא נדב נחמני בוויקישיתוף נדב נחמני, ברשת החברתית אינסטגרם נדב נחמני, ברשת החברתית LinkedIn נדב נחמני, סרטונים בערוץ היוטיוב נדב נחמני, סרטונים באתר Vimeo נדב נחמני, במסד הנתונים הקולנועיים IMDb (באנגלית) נדב נחמני בכתב העת "תעשייה" נדב נחמני בכתב העת "הפנקס" נדב נחמני באתר של נילי דגן נדב נחמני באתר Nerd.Productions נטע הלפרין, "הרגשתי שאני מתפורר. לימדתי ילדים לבטא רגשות, בזמן שאני לא הצלחתי", באתר הארץ, 1 בפברואר 2024 מהו המגזר השלישי בישראל? https://maasgroup.org.il/the-third-sector-in-israel/ Samurai Jew: The Eighth Night, באתר vimeo Samson: The Final Judge, באתר BimBam (באנגלית) צפו ב"קול פעמונים": קליפ האנימציה של ישי ריבו, באתר כיכר השבת, 21 בפברואר 20165 הוכרזו הזוכים בתחרות לקריקטורה הומוריסטית על שם פרידל שטרן, באתר פורטפוליו News‏, 24 ביוני 2022 הזוכים בתחרות אגדה אמיצה של דיסני-פיקסאר והמכללה הישראלית לאנימציה, באתר המכללה הישראלית לאנימציה ועיצוב, 9 ביולי 2012